als_Latn dik_Latn sag_Latn
Shqiptari për shqiptarin është ujkPublikuar 4 days ago në Lajmpress
XHENIS SULIMANI
Shqiptarët kohëve të fundit po dëshmojnë se kurrë nuk kanë qenë të prirur t’a kufizojnë pushtetin, të kërkojnë llogari dhe përgjegjësi nga pushteti por, po vërtetohet se ne historikisht gjithmonë paskemi ushqyer pushtetin dhe paskemi rritur forcën institucionale, forcë kjo që në vend se të kthehet në shërbim të popullit shndërrohet në shtypje të popullit. Anglezët qysh më 1215 me “Magna Carta Libertatum”- dokument kushtetues- kufizuan forcën e monarkut. Kohëzgjatja e sunduesve tanë nëpër periudha të ndryshme historike e dëshmon këtë që po e them. Por, mu ashtu si thotë Ataturku: “Në botë nuk ka as shtypës e as të shtypur. Ka të tillë që durojnë të shtypen dhe të tillë që nuk durojnë”.
Shiko kudo nëpër trojet shqiptare sa shumë iu zgjatë pushteti grupacioneve dhe individëve të ndryshëm, gjithë kjo bëhet me ndihmën e popullit. Populli edhe pa u formuar institucionet rreshtohen dhe i rrinë gatitu- pushtetit, dhe në vend se pushteti t’i shërbejë popullit, populli i shërben pushtetit- në këtë mënyrë duke ia zgjatur pastaj pushtetin pushtetmbajtësve. Eh tani, në vend se populli të kërkojë përgjegjësi politike nga pushteti, pushteti kërkon llogari nga populli. Kjo dëshmon nivel të ulët të kulturës politike, por edhe frymë anti demokratike. Në kësi lloj sistemi sundimi i popullit është utopi, logjikisht shërbëtori nuk mund të jetë faktorë politik.
Shembull tipik kemi koalicionin qeveritar VMRO-DPMNE dhe BDI, koalicion ky që ka varrosur frymën demokratike në Maqedoni. Këta pushtetmbajtës sundojnë me maksimën “në sundojmë, ju na shërbeni”. Logjikisht, në rast se “shërbëtori”- populli në këtë rast nuk rebelohet për papërgjegjësinë dhe mbingarkimin me obligime, “shefi”- pushteti në këtë rast- edhe më tepër do ta rritë forcën ndaj të nënshtruarit- shërbëtorit.
Edhe pse ka qenë sekret publik, ky fenomen u dëshmua tani me publikimin e “bombave” të liderit të LSDM-së, Zoran Zaev. U vërtetua se si populli është marionetë e pushtetit dhe vepron sipas urdhrave të një grupacioni që kontrollon gjithçka në shtet, nga gjyqësori e deri te kutia e votimit. Tragjikja qëndron në faktin se shërbëtor kyç të këtij regjimi janë vetë shqiptarët, të cilët duke viktimizuar elektoratin shqiptarë po i shërbejnë shtetit dhe interesave të një grupacioni dhe jo elektoratit.
U dëshmua se pse shqiptarët ndihmojnë zgjatjen e “jetës” së pushtetit. Sepse, pushteti ua ndanë një pjesë të kulaçit, dhe në këtë mënyrë duke ua mbushur gojën plotë ata më vetëm kryejnë punë dhe nuk guxojnë të flasin e as të veprojnë pa urdhrin e “shefit”, qoftë edhe kur shkelen te drejtat e vëllezërve të tyre. Nga kjo dëshmi u binda edhe për dyshimet se pse historikisht kemi përkrahur pushtetet dhe gjithmonë iu kemi rreshtuar atyre që posedojnë pushtet, qofshin edhe të pamoralshëm. U binda se jemi egoist, karrieristë e mbi të gjitha armik të vetvetes. Mu kujtua edhe qëndrimi Faik Konicës, ku thotë se: “Njeriu për njeriun është ujk, por shqiptari për shqiptarin edhe më ujk”. Sot në Maqedoni nuk ka luftë për vlera, nuk ka luftë për demokraci, ka luftë për shërbim ndaj pushtetit. Gjithë kjo ndodhë se populli i frikohet pushtetit, në vend se të ndodhë e kundërta.
Është koha të mësojmë nga pësimet dhe mos ti përsërisim të njëjtat. Qoftë kjo turbullirë kthjellim për neve. Ngulite në mendje se ti nuk je shërbëtorë i askujt, ti je ushtarë, po ushtarë, …por jo i pushtetit je ushtarë i moralit, drejtësisë dhe progresit. Ti e dikton pushtetin dhe jo pushteti ty. Ti e zgjedh pushtetin dhe jo ai ty. Nëse ndodh e kundërta, ti ke varrosur lirinë tënde, me të edhe gjithë shoqërinë e shëndoshë dhe politi
als_Latn tso_Latn als_Latn als_Latn als_Latn als_Latn als_Latn als_Latn